Посланикът на Азербайджан Наргиз Гурбанова откри във Варна фотоизложба, разкриваща красотата на Баку\n14 Септември 2018 | 14:45 | Агенция "Фокус"\nВарна. Посланикът на Азербайджан Наргиз Гурбанова откри днес в Градската художествена галерия във Варна фотоизложба, представяща красотата на столицата Баку, предаде репортер на Радио „Фокус“ – Варна. Експозицията, която включва 35 платна, е посветена на 100-годишнината от основаването на Азербайджанската демократична република. Неин автор е Таня Узунова, талантлива българска художничка и фотограф. Фотоизложбата „Баку – хармонията между древното и модерното“ и „Наследството на древната Кавказка Албания: традиция на мултикултурализма в Азербайджан“ ще може да бъде разгледана от публиката във Варна до 24 септември.\n„За мен е голямо удоволствие да открия тази изложба заедно с вас. Символично е, че ние откриваме тази изложба във Варна, побратимен на втория по големина град в Азербайджан – древната Ганджа, от която Варна прие ключа за Европейска младежка столица. Фотоизложбата представя хармонията между древното, модерното и наследството на древната Кавказка Алания. Тя визуализира красотата на моята страна. Прекрасният образ на старото Баку обединява наследство от европейската и източната култури от началото на миналия век. Разхождайки се по тези улици, широки и тесни, мълчаливи и оживени, човек се потопява в прекрасна природа, която превръща малка древна крепост в петролната столица на света. Прекрасните дворци и резиденции, все още се конкурират помежду си в своето величие“, каза при откриването на изложбата Н. Пр. Наргиз Гурбанова. По думите ѝ архитектурно Баку, който е най-ниско разположената столица в света, е известен с многобройните си забележителности. Дипломатът посочи като интересен факта, че Азербайджанската демократична република е първата светска парламентарна република в ислямския свят, чиято 100-годишнина хората отбелязват тази година, живеейки и работейки там. Посланик Гурбанова разказа за една от основните забележителности в столицата Баку – булевард „Приморски парк“, който е централен за живота на града в продължение на повече от сто години. Там петролни барони построяват именията си по крайбрежието на Каспийско море. „Булевардът е мястото, където можете да се насладите на красиви изгреви и залези, на морския бриз, на празнична феерия. Морският булевард също е дом на Азербайджанския музей на килимите. На няколко минути пеша от крайбрежния булевард се намира и Старият град, Дворецът на Ширваншахите и Момината крепост. Те всички са включени в списъка на световното и културно наследство на Юнеско“, каза още посланикът на Азербайджан. Тя добави, че изложбата представя също мултикултурните традиции на християнството, което започва да се разпространява в страната Кавказка Албания, основана на територията на днешен Азербайджан. Разпространяването на християнството в страната се свързва с името на Апостол Елисей, който поставя основите на майката на албанските църкви. „Мога да говоря за Азербайджан цял ден, но Ви каня да посетите страната, за да се потопите в нейната мултикултурна атмосфера и очарование“, каза в края на своето приветствие дипломатът.


До момента трима души са спасени от затрупания от лавина хотел в Италия – Труд\nЛавина затрупа хотел в Централна Италия. Предполага се, че около 30 души може да са загинали. Спасителните операции продължават, но работата им е затрудена заради лошото време и затрупаните със сняг пътища. Засега има спасени трима души, информира БНТ.\nТова е останало от 3-етажния Ригопиано- 4-звезден спа хотел край град Фариндола в провинция Абруцо. Лавината го затрупала през нощта. Предполага се, че по това време в сградата е имало около 20 гости и 7 души персонал.\nСпасителите тръгнали веднага, но със ски, тъй като пътищата към хотела били блокирани от огромни преспи. Край хотела те открили тялото на мъж. По-късно успели да извадят живи трима души.\nЕдиният оцелял разказал, че двете му деца и съпругата му останали под снега. Италиански медии съобщават, че някои от гостите успели да изпратят съобщения след като лавината затрупала хотела. От часове близките им отчаяно изпращат съобщения и звънят. Но без резултат.\nВътре в хотела, операцията също е много сложна. Част от покрива на сградата се е срутил. Спасителите трябва да разравят снега от помещенията.\nВчера в района бяха регистрирани 4 силни земетресения. Вторичните трусове продължили и през нощта. Един човек е загинал при земните трусове, друг се води в неизвестност.


Въпреки… | Постите | Духовен живот | Богослужение | Показалец\nYou are here: Начало Статии Духовен живот Постите\nИзследовател на деструктивните култове: Част от антиваксърските митове идват от радикални протестантски среди\nПочина свещеник Димитър Попстоев от Угърчин\nМитрополит на Верия, Науса и Кампания Пантелеймон\n5 1 1 1 1 1 Rating 5.00 (118 Votes)\nНаближава Пасха. Страстната седмица е вече към кулминацията си. Обичайният кръг на богослуженията. В някакви минути – най-малкото за да сме честни пред себе си – ще ни се удаде поне с крайчеца на съзнанието да уловим случващото се. Или онова, което се е случило.\nБез екзалтация и неофитски плам обаче ни е трудно да се усетим причастни към Страстната седмица. Не че в сърцето ни е лед, не че трезвомислието ни е било някак си особено. Просто през цялото време като фон пред нас преминава обичайният живот – работата, децата, тенджерите, пролетта, мръсните автомобили, износените ни обувки, а за особено напредналите юзъри отпечатък оставя и животът във виртуалните светове. Настъпва раздвоение, дори разтроение. Чувстваш се като играчка, събрана от различни пластове картон – тук един, там друг и нито един истински. Нито един жив. Дръпваш едно конче – играчката поклаща крака си, дръпваш друго – помръдва глава, от третото плясва с ръце. Машиналността става по-поносима с помощта на установените порядки – козунаците, боядисването на яйцата.\nНе искам да кажа, че всички останали се преструват, нито че – сами по себе си – ентусиазмът или възторжеността са нещо лошо. Възможно е от всичко това мене да ме отблъсква само нелюбовта ми към театралността, патологичното ми желание да бъда честна, неумението ми да се преструвам. Особено сега – през Страстната седмица.\nДа, аз говоря за себе си. Не треперя, не се вълнувам така, както би подобавало на Неговите ученици. Не се съкрушавам и не се кая така, както за това пишат в книгите и както говорят в проповедите от амвона. Никога при мене не се е получавало да плача за греховете си – в буквалния смисъл. Да се обливам в сълзи. Просто не умея. Понякога, разбира се, наблюдавайки другите, съм изстисквала от себе си нещо подобно. То обаче е било толкова неистинско – нещо като картонените пластове в живота ми, нещо само наподобяващо. Но не същото.\nА, може би, просто не трябва да се боя от това? Може би не е необходимо да се преструвам? Просто честно и докрай да погледна към себе си. Без да се прикривам зад красиви думи, без печално да нареждам, както обичат да правят сред нас: „Ах, какво изкушение!”. И да забележа пустотата, скрита по един или друг начин от пластовете от картон. Папиѐ-машѐ. Печалният клоун Пиерò.\nНего междувременно вече са Го предали. А аз пия чай. И как да съвместя всичко това? Да не пия чай ли? Нищо да не правя? Или да дърпам кончетата на картоненото си сърце, за да може то да тупти, когато трябва? Не искам да се преструвам, не искам да изглеждам по определен начин. И в мене не остава нищо, тъй като вътре няма нищо друго, освен чая…\nТой събира учениците Си. На Тайната вечеря. Те също ядат и пият. Редом с Него – страдащия, боящия се, угрижения. И Той – Той също яде. Разбира се – ще ми кажат всички познавачи – Той не яде просто така, Той установява Тайнството Евхаристия. Да де, но знаели ли са за това Неговите ученици? Същите тези, които са се разправяли за по-предно място до Него, на които Той се е сърдил за тяхната несхватливост. Едва ли. Те просто са яли и пили заедно, били са с Него, вероятно са дрънкали някакви безсмислици и са се страхували за себе си. Едва ли обаче са се престрували, представяйки се за апостоли – става дума за тогава. Апостоли те са станали после…\nТой се моли, плаче за Чашата. А те спят. Е, и какво? Той ги укорява. Не мълчи – псевдосмирено, свивайки устни, а се обижда. Той е жив. Все още е жив. Само че и те са живи, не са измислени. Те са същите, като нас. Не могат да се събудят. И ние спим, тъй като сме много уморени. Особено към края на Поста.\nНие възприемаме тази Седмица през призмата на вече развилото се богословие, което е разтълкувало всяка Негова стъпка и ни казва какво сме длъжни да чувстваме: кога ужас, кога печал, кога – радост. А би било интересно да я преживеем така, сякаш не знаем нищо от това, изцяло да я пропуснем през нас и да я запечатаме в сърцето си.\nТова обаче е невъзможно, тъй като зад гърба ни са двете хиляди години история на християнството, на културата, на мисълта. По един или друг начин ние се докосваме до това, което е било, през тази пелена. Буквално като че ли опипваме предметите през много дебел плат. Не, не призовавам да се откажем от това, не зова към протестантство. Просто искам честно да изживея тази седмица. Не без богословие – не. Но без показна идеология: отиди там, почувствай това, кажи онова, изпечи козунаците.\nИскам да разруша стената. Не да отхвърля историята и мисълта – не, а само да разруша стената, която е построена от мене самата с помощта на нашите вярващи маси. Както пише Олга Седакова: „Идеологията – това е защитната стена на човечеството против непредвидимата и неподдаваща се на разума реалност. Би било добре, ако тя в действителност защитаваше от това! На практика обаче тази стена е много ненадеждна и затова на идеологията през цялото време ѝ се налага да воюва с някого и с нещо. Ето защо настроението на идеологията е бдителността… Тази бдителност – като правилно състояние на идеологическия човек – е достойна за анализ. Идеологическият човек се чувства винаги сякаш е в обсадена крепост. И врагът, който обсажда тази крепост и насочва към нея разузнавачи, изглежда необичайно могъщ и коварен. Или пък чувства себе си като на някакъв идеологически фронт… Какво да кажем? Това всъщност е страшно – възможността целият наш свят да рухне и ние да се окажем „без всичкото това” и пред лицето на съвършено друга реалност. Това е обаче вяра в живия Бог, а не вяра във вярата и в концепцията, която предлага идеологията. И – както ми се струва – това е очакване. Другото продължава до последния час. При което очакването с любов и надежда е очакване на Приятеля, а не на Врага. Той идва, не за да разруши нашите крепостни охранителни стени, а нашия затвор”.\nПетък е денят на разпятието. Той умира, а нашите здания не се тресат и небето не се разтваря. И завесата в храма не се раздира. Автомобилите ни продължават да се движат, търговията върви оживено, звънят мобилните телефони и интернетът работи. Светът е здраво заклещен в мрежите на функционалността и успеха. И ние с него. Как да живеем с това? Ако сме честни докрай със себе си, трябва да признаем, че ние не би следвало да преживеем този петък – Петъкът, когато е умирал Този, Който ни обича истински, Който ни носи на ръце и не ни оставя дори тогава, когато сами се предаваме. Ние обаче живеем – при това не лошо.\n„Ще кажа това отново: ние няма да успеем да се покаем, ние няма да успеем да променим живота си, докато не се срещнем днес вечерта и утре, в тези настъпващи дни, със страданията Господни” – така пише митрополит Антоний Сурожки. И това е истина. Човек понякога не се променя цял живот…\nНапрежението на последните дни от Страстната седмица ни заставя да лъжем – ние разбираме, че сме длъжни да сме до Него, да умираме заедно с Него, но това не се случва. И изкуствено раздухваме в себе си пламъчето на екзалтацията. Дали обаче не лъжем?\nАко да, то ние сме абсолютно несъстоятелни. Всичко, което правим, се превръща в прах и целият ни живот – в суета. Само единици я преживяват така, че да не ги е срам за отминалите години. Ние не умеем и да обичаме, нито сме се научили да прощаваме. Просто преживяваме този живот – ден за ден.\nИ какво ли ни държи тук? Навикът? Страхът от смъртта? Страхът от задгробното наказание? Очакването?\nОчакването на невъзможното. Велика събота. Той е умрял. Няма Го. И аз стоя на опустялата земя и не знам, защо живея. Та нали всичко е свършило. Или пък не е? Не, трябва да направя още нещо. Да се простя с Него. Да Го изпратя, както се полага. Да Го целуна за последно. И аз отивам. Отивам на това място, където Той е погребан. Където огромен камък закрива входа. Ходя там отдавна. Почти четиридесет години. И не знам колко още пъти ще се наложи да отида. Вече съм изпогубила по пътя си ароматите и благовонията. Отивам с празни ръце. Просто за да кажа: „Прости”. И да допра ръка до леденото чело. Колко пъти още ще ходя, това не знам. Нито знам, кой ще отвали за мене камъка.\nПо някаква причина обаче – въпреки абсурда и безнадеждността – продължавам да ходя. И ми се иска да чуя накрая: „Няма Го тук, но възкръсна!”. Възкръсна, въпреки моята пустота и безполезност. Възкръсна – въпреки моята невзрачност и картонност. Възкръсна – въпреки целия ми глупав живот и смъртта. Възкръсна не затова, защото съм постила, не… Щеше да възкръсне, дори и аз да не знаех за Него. Не ми е поставял никакви условия и не е търгувал с мене: „Ако няма да пиеш мляко, ще възкръсна и ще те избавя от смъртта”. Не се е опитвал и да купи любовта ми, обещавайки блаженство след смъртта. Той просто възкръсна. И толкоз. И това е единственото, заради което все още си струва да живея.\nПредишна статия от категорията Враговете ми са най-големите благодетели\nСледваща статия от категорията Великият пост и Страстната седмица\nКратък адрес на настоящата публикация: https://dveri.bg/xqh\nЖан-Клод Ларше. Манифест на богословието\nБрак и Евхаристия\nПринципи на православното тълкуване на Словото Божие


Каркасон е игра на маса за от 2 до 10 играча | Globet.GAMES\nКаркасон е игра на маса за от 2 до 10 играча\n» Игри на маса »Каркасон\nКаркасон Печалби Онлайн игра\nКаркасон е борд игра, чието име произлиза от древна френска крепост, намираща се в близост до Париж. Играчите в нея могат да строят крепости, ферми, пътища и други елементи, като постепенно изграждат местността около Каркасон. Играта е в стил Средновековие.\nКомпонентите на играта са плочки, както и фигурки от дърво – те са в различен стил, например, строител, фея, дракон и т.н. В тази игра има много разширения, които се съчетават едно с друго, за да образуват части от местността и, в крайна сметка, цялата местност.\nПри тази игра събирате всички плочки. В последствие всеки от играчите избира по една плочка на ред и я слага на избраната за това повърхност – тоест, на масата или друг вид равна повърхност – по начин, който да е логичен, а именно така че да се свърже с някоя от останалите плочки, оформяйки поляна, крепост, път или друг елемент. След това може да използва някоя от фигурите върху тази плочка и фигурата играе различна роля, в зависимост от плочката – фермер, рицар, крадец и т.н. Когато някой от елементите – крепост или път – се завърши, играчът, който го владее, печели точки.\nВ случай обаче че на крепостта или на пътя вече има фигура на друг играч, нямате право да сложите ваша фигура върху този елемент.


7284 оръжия под контрол - SHMOKO.BG\n7284 оръжия под контрол\n7284 оръжия се водят на контрол и отчет в ОДМВР- Шумен към края на месец юни. 5 828 от тях са за ловни цели, а 1456 са собственост на юридически лица и еднолични търговци, придобити от тях за служебни и граждански цели, съобщават от пресцентъра на ОДМВР. За същия период на 2019 г. общият брой огнестрелно оръжие е бил 7 123.През изтеклото шестмесечие на територията на ОД на МВР – Шумен няма регистрирани престъпления и злополуки с огнестрелно оръжие. Иззети са 16 незаконно притежавани и 148 боеприпаси. Извършени са 490 планирани и 145 внезапни проверки на лица и обекти осъществяващи дейности с взривни вещества, оръжия, боеприпаси и пиротехнически изделия.\nНа територията на ОДМВР – Шумен работят 13 магазина за търговия с оръжие, боеприпаси и пиротехнически изделия. 11 от тях са в Шумен, един в Нови пазар и един във Велики Преслав. Проверяват се ежемесечно от полицейски служители, уточняват от пресцентъра на полицията.


днес (123) вчера (253) Здравословно Пътешествия Любопитно Шоубизнес Музика Играй и спечели Авто Полезно\nЗодиите, които винаги успяват да спестят пари...\n17.06.2021 16:10 8593\nКолкото и невероятно да звучи има хора, които наистина са в състояние да спестяват пари, въпреки че не получават много. Те харчат по-малко и заделят повече от другите.\nЗапознайте се с най-пестеливите знаци в зодиака, които вземат винаги най-добрите финансови решения.\nБългарските домакинства не спират да влагат пари в банкови депозити въпреки нулевите лихви. Само през месец април сумата по срочните де...\nПредставителите на зодия Везни са много пестеливи личности. Те спестяват достатъчно и не се стремят да направят живота си по-комфортен. Везните не са от хората, които правят спонтанни покупки.\nДевата се отличава с практичния си подход към финансовата страна на всеки проблем. Представителите на този знак се нуждаят от яснота във всичко, за да създадат баланс между физическите и материалните аспекти на живота.\nХората в Германия са спестявали "като луди" през 2020 г. и в момента са по-богати от всякога, според изчисления на водещата Де Цет банк...\nКозирозите разбират важността на спестяването в дългосрочен план и затова не губят пари и ценно време. На първо място те винаги поставят кариерата си и постигането на целите си, поради което им се гарантира финансова стабилност и успех. Представителите на този знак са изключително разумни.\nТова е един от най-стабилните знаци във финансово отношение. Телецът винаги разчита на развитата си интуиция, най-вече във въпросите, свързани с парите. Той обича да купува луксозни предмети, но го прави единствено, ако разполага с достатъчно пари за по-важни покупки.\nВодолеите са истински гении. Те знаят много добре, че най-добрият начин за увеличаване на капитала е промяната. Всички Водолеи виждат общата картина, като винаги намират начин да я подобрят. Това от своя страна отваря пред тях възможности за добра печалба.\nЕтикети: зодии спестявания


Fiat Bravo TD 75 SX (1995) - технически характеристики, технически данни - максимална мощност, максимален въртящ момент, разход на гориво - градско/извънградско/комбиниран, максимална скорост, ускорение, тегло, габарити, двигател, окачване, джанти, гуми, спирачки, трансмисия/скоростна кутия и др.\nНачало Fiat Bravo Bravo TD 75 SX\nFiat Bravo TD 75 SX е 5-местен автомобил с 3 врати, FWD (предни задвижващи колела / предно предаване) и каросерия тип хетчбек. Началната година на производство на този модел е 1995 г. Автомобилът е със следните размери: широчина - 1750.00 мм, височина - 1420.00 мм и дължина - 4019.00 мм. Дължината на колесната база е 2541.00 мм, а на задната следа и предната следа съответно 1441.00 мм и 1440.00 мм. Собственото тегло на превозното средство е 1146 кг. Двигателят на Fiat Bravo TD 75 SX е тип SOHC (един разпределителен вал над клапаните), 4-цилиндров, с по 2 клапана на цилиндър, с принудително пълнене (турбо) и 1910 cc работен обем. Разположен е отпред напречно на автомобила. Разположението на цилиндрите в двигателя е редово. Цилиндрите са с диаметър 82.00 мм, а буталата имат ход с дължина 90.40 мм. Степента на сгъстяване е 21.00:1. Максималният въртящ момент и максималната мощност на двигателя са съответно 146 Нм при 2250 об/мин и 56 кВт / 76 к.с. при 4200 об/мин. Използваната горивна система на автомобила е директно впръскване (дизел). За 15.10 с автомобилът може да ускори от 0 до 100 км/ч. На един километър автомобилът дава време 36.80 с. Скоростната кутия на Fiat Bravo TD 75 SX е ръчна и има 5 степени. Максималното предавателно отношение е 0.82:1. Крайното/диференциалното предавателно отношение е 3.35:1. Капацитетът на резервоара е 60.00 л. Видът на кормилния механизъм е зъбна рейка-зъбно колело (пиньон) с усилване. Диаметърът на завоя е 10.40 м. Предната спирачна система има вентилирани дискове. Задната спирачна система включва барабани.\nМодел на автомобила. Bravo TD 75 SX


Обществеността обърна ограничено внимание на изслушванията на Конгреса миналата седмица в Бенгази. По-малко от половината (44%) от американците казват, че следят изслушванията много или доста отблизо, на практика непроменени от края на януари, когато Хилари Клинтън дава показания. Миналия октомври 61% заявиха, че следят ранните етапи на разследването поне доста внимателно.\nНационалното проучване на изследователския център Pew, проведено от 9 до 12 май сред 1000 възрастни, установява, че американците са дълбоко разделени относно начина, по който и администрацията, и републиканците в Конгреса се справят със ситуацията. Четири от десет (40%) казват, че администрацията на Обама обикновено е била такаванечестенкогато става въпрос за предоставяне на информация за нападението от Бенгази, но 37% казват, че са били като цяло честен. А що се отнася до разследването, ръководено от GOP, 36% казват, че републиканците са го направилиотиде твърде далечв изслушванията, докато 34% казват, че са се справили с тях по подходящ начин.\nНе е изненадващо, че тези реакции се разделят чисто по партизански линии. Сред републиканците 70% казват, че администрацията на Обама е била нечестна, а 65% казват, че изслушванията са проведени по подходящ начин. Сред демократите 60% казват, че изслушванията са отишли твърде далеч, а 62% казват, че администрацията е била честна.\nВ този момент преценката на независимите се опира на администрацията: С 48% до 30% независими маржове казват, че администрацията като цяло е била нечестна. Но независимите са разделени, що се отнася до републиканското управление на изслушванията.\nРепубликанците са два пъти по-склонни от демократите (36% срещу 18%) да следят много внимателно новините за изслушванията в Бенгази. Това отразява по-ранните мерки на интерес към ситуацията в Бенгази от миналата година. Републиканците също са критични към това, което смятат за недостатъчно вниманието на пресата по въпроса: 51% от републиканците казват, че новинарските организации даваттвърде малко покритиедо изслушванията в Бенгази в сравнение с 26% от демократите и 33% от независимите.\nОколо половината (56%) от републиканците и независимите републиканци казват, че редовно гледат канала на Fox News и тази група е особено разочарована от ситуацията в Бенгази. Напълно 79% от републиканците, които редовно гледат Fox News, казват, че администрацията на Обама е била нечестна, в сравнение с 60% от републиканците, които не гледат редовно Fox. Почти половината (46%) от републиканците, които редовно гледат Fox News, казват, че следят историята много внимателно - в сравнение с 23% сред останалите републиканци. Тези, които редовно гледат Fox News, също са далеч по-критични към медиите: 59% казват, че изслушванията не са получили достатъчно отразяване от медиите.\nШирок обществен интерес към спасяването на жените в Кливланд\nНовините за спасяването на три жени, които бяха държани в плен в дом в Кливланд, бяха далеч от главната история на обществеността миналата седмица. Четири от десет (40%) казват, че са следили историята много внимателно, повече от следвали доклади за състоянието на американската икономика (28% много внимателно) или новини за изслушванията в Бенгази (23% много внимателно).\nИнтересът към спасяването на жените от Кливланд е по-голям, отколкото към откритието на Джейси Дугард през август 2009 г .; по това време 27% казаха, че следят много внимателно новини за Дюгард, след повторното й появяване повече от 18 години след изчезването. Жените (45%) са по-склонни от мъжете (35%) да кажат, че следят много внимателно новините за спасяването на жените в Кливланд.\nНа фона на голям обществен интерес към историята, 61% казват, че новинарските организации са предоставили точния обхват на спасяването в Кливланд; по-малко от една четвърт (21%) казват, че има твърде много ново покритие, а 10% казват, че е имало твърде малко.\nНовините за дебатите за имиграцията във Вашингтон (20% отблизо) и политическото насилие в Сирия (17%) събраха скромно обществено внимание. През 2013 г. проучванията на Pew Research са измерили интереса към дебата за имиграцията пет пъти, като много близък интерес се е покачил не повече от 23% в началото на април.\nДен на паметта: Около половината от ветераните от войните след 11 септември са служили с убит\n5 факта за причастието и американските католици\n5. Американците се доверяват повече на диетолозите, отколкото на изследователите по хранене, но са скептични към прозрачността и отчетността на двете групи


View Event „БАДЕР България“ получи сертификат клас „А“, разкрива 180 работни места в Русе\nКомпанията за автомобилен интериор „БАДЕР България“ получи сертификат за инвеститор клас „А“ за проект, който ще се реализира в Русе. Това съобщиха от Министерството на икономиката. Инвестицията на „БАДЕР България“ е за производство на тапицерии за автомобилната индустрия, което ще се реализира на територията на община Русе. Проектът е в размер на 1 500 000 лв., като чрез него ще бъдат разкрити 180 нови работни места. „БАДЕР България ” КД е част от световния лидер в производството на автомобилен интериор – БАДЕР ГРУП ГМБХ КД, със седалище в Германия. Компанията е лидер в производството на кожа за автомобилния пазар има над 11 300 служители в 15 модерни съоръжения, разположени на 5 континента. Сред клиентите й са водещи автомобилни производители като BMW, Mercedes и Audi. Фирмата има заводи и в други държави като Германия, Полша и Китай. Сертификат клас „А“ е получила също компанията „Фармалекс България“ АД, а „РОК 7” ЕООД получава сертификат клас „Б“ за изграждане на предприятие за производство на каменна вата, който ще се реализира в община Търговище.


Адвокат плаща за гробници в частен имот\nПреди месеци Марио Биков откри по време на изкоп за нова къща три гробници, датиращи от 5-6 век. Една от тях е уникална за страната ни. Съгласно член 148 от Закона за недвижимото културно-историческо наследство, Марио Биков и роднините му в Сандански сами трябва да финансират средства за консервация на гробниците и за допълнително изследване в района на фамилния имот. В противен случай Биков и братовчедите му няма да могат да построят новата си кооперация, за която отдавна са изтеглили кредит, закупили са материали и са платили над 24 000 лева за строителен план и скица.\n“Не желая да се конфронтирам с държавата, но това е нейно задължение, а тази разпоредба, визирана в член 148 от закона, трябва да бъде променена. Гробниците в моя имот вече са държавна собственост, но въпреки това държавата не дава пари за опазването и проучването им. Нито аз, нито моите близки разполагат с пари за консервация на тези паметници на културата, а в същото време търпим невероятни загуби от това, че не можем да строим“, коментира пред Дарик адвокат Марио Биков, който добре е запознат, че ако предприеме строителните дейности, ще попадне под ударите на закона. “Въпреки всичко не съжалявам, че уведомих полицията и ръководството на музея в Сандански, веднага след като открихме гробниците, и сега съм, така да се каже, с вързани ръце. Други мои съседи по имоти също са се натъквали на подобни археологически обекти, но са притаявали за тях. Подобни случаи има и в Кюстендил“, каза юристът Биков.


Фото-изложба в памет на журналиста Емил Михайлов - Събития\nФото-изложба в памет на журналиста Емил Михайлов\nпубликувано на 03.01.20 в 19:04\nНа 9 януари, четвъртък, от 17.30 часа в Арт салона на Радио Благоевград ще се открие фото-изложба в памет на дългогодишния кореспондент на БТА от Благоевград Емил Михайлов. Ще бъдат експонирани негови фотографии, а организатор на събитието е Регионалното дружество на Съюза на българските журналисти – Благоевград. Инициативата е подкрепена от Дирекция „Национален парк Пирин”, Българската телеграфна агенция, БНР – Радио Благоевград и БНТ – Благоевград.\nПод мотото „С фотоапарат и усмивка. Пиринският край през погледа на Емил Михайлов” ще бъдат показани 35 фотографии, на които са запечатани събития и личности, до които дългогодишният кореспондент на Българската телеграфна агенция от Благоевград се е докосвал. Близо 180 хиляди са снимките, останали в архива на Емил Михайлов, които той е правил през годините. За да изпълни словото си, което се отличаваше от това на колегите му журналисти с още сила, използваше и своя фотоапарат. Той беше неотменна част от него – като отношение към света, който го заобикаляше.\nБлагоевград Събития БТА Емил Михайлов кореспондент фото-изложба


Агенция "СЕДМИЦА" - Сливен | Коста Илиев издаде втора част на „Записки в залеза”\nКоста Илиев издаде втора част на „Записки в залеза”\nДве години след като публикува „Записки в залеза”, Коста Илиев издаде и продължението на своята мемоарна книга. В нови 300 страници, илюстровани с много снимки, той разказва историята на своя живот, близки и съпартийци.\nМлади хора едва ли ще се докоснат и едва ли ще аплодират тази книга. Тя не е за тяхното време, нито им пасва. Тя е на човек, който сам изтъква искреността и правдивостта си и това е най-ценното в документалните му откровения. Коста Илиев не е сменил ни на йота веруюто си на комунист, нито партийната си принадлежност. Той цитира режисьора Вили Цанков и споделя това убеждение: „Строгият комунизъм беше ясен, а сега има неясна ситуация, в която всеки лъжец и ментарджия прави каквото си иска!”\nЗа Коста Илиев последните избори са падение и позор за неговата партия, столетницата БСП. Страда от поражението й. Може би тук му е мястото да припомним на читателите кой беше той.\nРоден е през 1931 г. в Шивачево. Завършва журналистика във Висшата партийна школа в София, а по-сетне аспирантура в Академията за обществени науки в Москва, където защитава научна степен „Доктор на историческите науки”. Бил е служител в потребителна кооперация, читалищен организатор, а в по-късни години работи в „Сливенско дело” – става главен редактор. Няколко мандата е член на ОК на БКП и завежда негови сектори. От 1972 до 1979 г. бе зам.-председател на ОНС и шеф на окръжния съвет за култура. По-сетне работи в ЦК на БКП, автор е на книгите „Публицистиката на Георги Димитров” и настоящата „Записки в залеза”.\nКоста Илиев минаваше за искрен почитател на културата и изкуството. Макар и на различни партийни и държавни длъжности, не бе гледан с добро око от органите на ДС, бе следен, подслушван и разработван, за което бе писал в първата част на книгата си, откъси от която поместихме преди време във в. „Седмица”.\nНаред с лични спомени за бригадирското движение и други соцначинания от онова време, в новата си книга Коста Илиев рисува впечатляващата панорама на обществено-културния живот в Сливен от 60-те и 70-те, населена с колоритни и талантливи творци. Интересни са и записките му за порядките във висшите етажи на властта, където опитва да съхрани своя характер и добродетели, макар понякога това да му струва много. Коста Илиев потопява перото си и в летописа на партийните борби и партизанско минало, разказва спомени от Москва, лични впечатления от Живков и други партийни величия, по своему изобличава хамелеонските според него превъплъщения в по-ново време на творци като Любомир Левчев и пр. Доста страници са отделени на партийни вождове, на обществени и културни дейци. И колкото и консервативни да ни се виждат неговите възгледи, подкупващата му искреност, примесена с акценти на душевно благородство и носталгия по миналото ни карат да повярваме на автора.


Читалището в Писанец започва инициативата "Лято в библиотеката" - Rousse.Info - Новини и събития от Русе и Русенска област\nВ разгара на лятото, когато децата са във ваканция и търсят забавления и игри, ние, служителите на НЧ „Просвета-1901“, с. Писанец /Община Ветово/ за поредна година ще се опитаме да съчетаем приятното с полезното и организирахме дни от „Лято в библиотеката“.\nВсеки ден от седмицата ще се провеждат различни занимания. Ще се опитаме да се грижим за пълноценния отдих и свободното време на малчуганите и спокойствието на техните родители, като превърнем читалището в притегателен център за местните и гостуващи през ваканцията деца.\nПРОГРАМА ,,Лято в библиотеката-2021,,\n1.Творческа работилница- ръчна изработка от всякакви материали\n2.Безопасно сърфиране в интернет и работа с компютър в компютърната зала, оборудвана по програма“ Глоб@лни библиотеки“\n3.Прожекции на филми за деца.\n4.Дни за караоке. В тях децата ще изявяват своите певчески, театрални и други таланти.\n5.Рисуване(Участия в национални конкурси на различна тематика)\n6.Дни на ЗАДРАВЕТО\n-филм ,,Наркотиците и децата’’\n-,,Аз човекът’’-как функционира човешкото тяло\n-филм,,Агресията в училище’’\n-филм-,,Пази другарчето си,,\n-филм-,,Аз съм добро дете,,\n8.,,Напиши ми приказка’’-всяко дете ще има възможност да напише приказка (без определена тема)и да участва в нашия конкурс.\n9.Образователни игри-писане,смятане и логика.\n10.Спортен ден-федербал,ири с топка,дама и много други.\n11.За най-малките ни посетители има ДЕТСКИ КЪТ с образователни играчки,книжки и игри с които да се забавляват по всяко време.


Отменен полет? Ето 40 пици за обяд и добро настроение! | Dnes.bg Новини\nОтменен полет? Ето 40 пици за обяд и добро настроение!\nПилот лично достави поръчката на чакащите пътници\n8 сеп 2018 19:47, Екип на Bulgaria On Air\nСпециална изненада организира пилот на отменен полет в Тексас. Заради лошите климатични условия летището в Уичита Фолс бе принудено да отмени редица полети.\nПилотът на един от самолетите, кацнал аварийно, реши да оправи настроението на своите разочаровани пътници и поръча 40 пици за обяд, предаде Bulgaria ON AIR.\nСлед това лично ги достави на чакащите. Според местни медии, това е най-голямата поръчка правена някога в града.\nОще по темата: полетТексасПици\nJ преди 4 месеца\nМежду отмен полет и аварийно кацнсл има разлика пт тук до Венера бе тъпации\nТи въобще можеш ли да се замислиш?!\nКой покровителства режима в северна Корея и се стигна до война? Кой подкрепи режима в северен Виетнам и създаде война? Кой покровителства режима в Англома и създаде война? Кой покровителства режима в Куба и едвам не се стигна до война?\nНамя почти никаква разлика между Росия и Америка! И двете са с имперски манталитет! И двете страни си търсят пазари за оръжие! Америка прокарваше капитализма а СССР - комунизма! А сега и двете прокарват капитал\nБойните действия в Първата световна започват с нахлуване на руски войски в Германия, а накрая свършват като разбита империя, без Финландия, Полша и Прибалтика.\nВсички войни на 20-ти век са провокирани от Проссията, а двете световни са и започнати от тях.\nЩе ти отговоря кратко ,ами НЕ :)\nХАПЧЕТАТА ВЗЕМИ СИ ХАПЧЕТАТА!! :D\nРУСИЯ НЕ НАПАДАЛА СЪСЕДИТЕ СИ ЗА ДА ИМ КРАДЕ И ОКУПИРА ЗЕМЯТА!!\nРУСИЯ НЕ ПОКРОВИТЕЛСТВАЛА ТЕРОРИСТИЧНИТЕ РЕЖИМИ В ИРАН ИРАК И ЛИБИЯ!\nРУСИЯ НЕ ИЗБИВАЛА НАСЕЛЕНИЕТО НА СИРИЯ ЗА ДА ИМ ИЗТОЧВА ПРИРОДНИТЕ РЕСУРСИ!\nТЕРОРИСТ НОМЕР 1 ЗА 21 ВЕК Е РУСИЯ И ДО 10 ГОДИНИ СВЕТА ЩЕ СЕ СПРАВИ С НЕЯ ФИНАНСОВО!\nНе Русия напада и се меси в чужди държави и спонсориора тероризма и бълва *** пропаганда а ФАЩ!\nНОМЕР 1 СВЕТОВЕН ТЕРОРИСТ ЗА 21 ВЕК Е РУСИЯ!!!!\nтака е ФАЩ, защото са човечни затова са световен терорист номер 1!\nБЪЛГАРСКА НОВИНА Е ЩОТО В НЕЯ ИМА ЧОВЕЧНОСТ НЕЩО КРАЙНО НЕОБХОДИМО ЗА БЪЛГАРИЯ!!!\nНЯМА ДА ГО РАЗБЕРЕШ ПУТИНОФИЛЕ ВЪВ ВАС НЯМА НИЩО ЧОВЕШКО!!!!!!\nИ защо това е в българските новини? То и в американските не е. Щото не е новина.


Китайска авиокомпания търси „възрастни“ стюардеси : Chronicle.bg\nchronicle.bgАвиоКоментарПромо Китайска авиокомпания търси „възрастни“ стюардеси 12 ноември, 2013 11:45 | от Амелия Понд\nКитайската авиокомпания Spring Airlines набира стюардеси от Шанхай и Шенян, но този път – с необичайни изисквания. Авиокомпанията обявила, че търси само омъжени жени, непременно с деца, във възрастов диапазон около 30 или 40 години. Станалият вече обичаен контингент от „възрастни” стюардеси се нарича „3040”. Възможно ли е 40-годишна жена да изпълнява нелеката задача на служителка във въздуха? Spring Airlines вече има положителен опит и продължава да използва „възрастни стюардеси” при тези условия, при които и останалите авиокомпании, с изключение на ограниченията за възраст и стаж. Високоморалното китайско общество се стреми по този начин да се измъкне от фриволния стереотип на девойките, обслужващи пътническите самолети, които имат имидж на кокетки. Цялата западна реклама, където нимфи в съблазнителни униформи се навеждат над раменете на почтените глави на семействата, няма да доведе до нищо добро, разказват консервативни чиновници.\nSpring Airlines дори не е авиокомпанията – откривател на възрастните стюардеси. През 1994 г. авиокомпанията Shanghai Airlines първа обяви, че ще наема на работа само омъжени жени и първа премахна възрастовото ограничение за стюардесите, от създаването на КНР насам. Интересното е, че някои от наетите тогава стюардеси, които са били преди това шивачки, и до днес изпълняват задълженията си във въздуха, а други са станали ръководители.\nКитайска авиокомпания търси „възрастни“ стюардеси


Pernik News Фейсбук пусна Месинджър за деца PernikNews.Com Фейсбук пусна Месинджър за деца\nСпоред правилата на социалната мрежа деца под 13 години нямат право да имат свой акаунт. Законите в САЩ забраняват на интернет компаниите да събират лични данни за деца под 13 години без съгласие на родителите им. Има наложени и ограничения върху рекламите, насочени към децата.\nС новото приложение децата отново няма да имат право на свой акаунт. Вместо това те ще използват един вид разклонение на акаунт на някой от родителите на детето.\nПрез новото предложение децата ще могат да изпращат отново съобщения, картинки, емотикони.\nТе обаче няма да могат да прибавят приятели или да трият съобщения - това ще могат да правят само родителите.\nДетското приложение няма да показва реклами или да събира данни за маркетингови цели. Младежите няма да бъдат прехвърляни автоматично в стандартната версия, след като навършат 18 години, но ще могат да направят това, ако имат желание.\n"Месинджър кидс" е достъпно в САЩ за устройствата на "Епъл", версии за операционната система "Андроид" и таблетите на "Амазон" ще бъдат пуснати по-късно./ offnews.bg/


Ето цветът, който превзе светските събития - Любопитно — Стандарт Нюз\nЕто цветът, който превзе светските събития\nОт: Стандарт, снимки АП/БТА -\nПреди по-малко от година, през юли, когато се проведе тогавашното издание на кинофестивала в Кан, на церемонията по откриването председателят на тогавашното жури, актьорът и режисьор Спайк Лий, се появи с костюм на "Louis Vuitton" в наситено цикламен цвят, съчетан с очила със същите рамки. Мнозина се запитаха тогава: "Господи, какво е облякъл той?" Но после си казаха, че Лий е сред онези оригинални кинодейци, от които всичко може да се очаква и на които всичко може да се прости, дори и такъв нетипичен за гала вечер тоалет, пише dir.bg.\nГодина по-късно, на 75-ото, издание на кинофестивала в Кан, наситено розовото във всичките му нюанси - фуксия, бугенвилия, цикламено, магента или сигнално розово - изобилстваше. На дълги и небрежно падащи рокли с тези нюанси на дизайнерите Джордж Хобейка и на Зухаир Мурад, бяха заложили египетската актриса Енджи Киван и бразилската блогърката Тасия Навеш, а бразилският модел Александра Амброзио беше избрала за една от галавечерите на кинофестивала рокля на "Elie Saab", издържана в бяло и обсипана с цикламени цветни апликации, сякаш залята с дъжд от цветя. В истинско изобилие от розово и тъкани се къпеха индийската шефка на моден стартъп и инфлуенсърка Масом Минавала и базираната в Дубай инфлуенсърка Фархана Боди, заложили съответно на дизайнерите Юсеф Акбар и на "Zahira Atelier".\nНа стила "50 нюанса розово" обаче в Кан тази година не разчитаха само млади звезди от екзотичен произход, избрали тоалети на дизайнери от арабски произход. Американската актриса Ан Хатауей позира за фотосесия за изданието "Harper's Bazaar" по време на кинофестивала в Кан в тоалет на "Valentino", представляващ наситено розов свободно падащ гащеризон, с открити рамене, дълги ръкави и широки крачоли. Шведският модел Елза Хоск също бе заложила на цикламен тоалет на "Valentino" с изключително дълбоко деколте за премиерата на филма "Елвис".\nНаситено розова обемна рокля-манто на "Valentino" бе избрала и австралийската актриса Катрин Ланфорд, а немският модел и блогърка Каро Даур беше в минималистичен тоалет отново на "Валентино", обсипан с искрящи орнаменти. Френската актриса Беренис Бежо беше с бляскав гащеризон с открити рамене и цвят магента, отново на "Valentino". Още на откриването на фестивала актрисата Ребека Хол, която беше част от журито на официалната селекция на фестивала, блесна в дълга рокля на "Gucci", в която от класически червен цвят сякаш извираше тъкан с цвят на разцъфнала фуксия. Безспорно обаче най-паметен остана тоалетът на испанската кино дива Роси де Палма, която в Кан тази година беше председател на журито, връчващо наградата "Златна камера". В една от вечерите на кинофеста тя се появи с дълга рокля с презрамки и дълбоко деколте, комбинирана с наметало с пелерина в орхидеено розови нюанси, отново на "Валентино".\nТова изобилие на розови тоалети на "Valentino" не беше случайност. В началото на март, по време на седмицата на модата в Париж, прочутата модна къща представи издържана основно в розово колекция за сезона есен-зима 2022-2023 г. Линията, наречена "Горещо розово", включваше разнородни тоалети - от елегантни вечерни рокли до привидно ежедневни облекла, съчетани с аксесоари в същия цвят. Всичко това беше дело на творческия директор Пиерпаоло Пичоли. После редица знаменитости наемаха модели от колекцията, за да "разцъфнат" на светските прояви.\nЧетири от тези тоалета например бяха наети от италианската певица Лаура Паузини за 66-ото издание на конкурса "Евровизия", който тази година се проведе в средата на май в Торино.\nПаузини беше една от водещите на конкурса заедно с певеца Мика и италианския водещ Алесандро Каталан. На пресконференцията преди началото на "Евровизия" певицата бе заложила на костюм в цикламено.\nА на първия полуфинал на 10 май тя смени цели три различни по нюанс и форма дълги розови рокли. На финала на конкурса Паузини "преотстъпи правото върху Валентиновото розово" на Мика и тогава той впечатли зрителите с ярко розов костюм. А на 8 май на церемонията по откриването на конкурса в замъка Реджия ди Венария край Торино с нежна, но и сексапилна наситено розова рокля се появи гръцката претендентка за наградата Аманда Йоргиади Тенфьорд.\nВ началото на май на пресконференцията по представяне на италианските кинонагради "Давид на Донатело" енигматичната Друзила Фоер, алтер егото на италианския актьор Джанлука Гори, избра червен костюм с панталон на "Валентино", съчетаван със сако с цвят фуксия. А ден по-рано на екстравагантното дефиле по повод галавечерята на музея "Метрополитън" в Ню Йорк различните нюанси на розовото бяха един от доминиращите цветове наред с черното, сребристото и златистото. Тогава кинодивата Глен Клоуз се появи с тоалет в две части с панталон и наметало с цвят на разцъфнала бугенвилия и бродирани цветя на "Valentino".\nЦикламени тоалети показаха тогава и певицата Сиза с разчупена като линия рокля на Вивиан Уестууд, Никола Пелц, съпругата на Бруклин Бекъм, с фатално деколтиран тоалет на "Валентино" (същия, който носеше на фестивала в Кан и Елза Хоск) и актрисата Кики Лейн с рокля на принцеса на "Ателие Прабал Гурунг".\nНа "Ателие Прабал Гурунг" заложи и актрисата Дене Бентън за тоалет, съчетаващ огнено червеното с пищна препаска в нюанс на фуксията. Цикламен, нетипичен за мъж костюм, бе надянал тогава актьорът Себастиан Стан, като естествено ставаше дума за модел от колекцията на "Valentino". Актрисата Ийди Киърнан беше с изчистена като линия рокля с цвят фуксия.\nЦялата поредица от разнородни наградни церемонии в САЩ всъщност мина под знака на "50-те нюанса на розовото". Екстравагантният Били Портър избра също невероятен ефирен тоалет с панталон и риза, съчетана с дълъг плащ в сигнално розово на "Valentino" за церемонията за наградите "Грами". Също тоалет на "Valentino" в ярко цикламено с елегантна изчистена дълга пола, дълги ръкавици и горна част в стил минималистичен бански беше предпочела за "Грами"-тата и американската певица Съуити. В същия цвят беше и роклята на "Valentino" с огромна фльонга на талията, носена от актрисата и певица Адриана Де Боз на церемонията за наградите на Гилдията на американските актьори. На церемонията на наградите "Изборът на критиците" пък американската актриса Зоуи Дойч беше с пищна в долната си част рокля без презрамки на "Alexander McQueen".\nТя обаче не успя да надмине по пищност роклята, проектирана от дизайнера Кристиано Сириано и носена на същата церемония от жизнената американска комедийна актриса и телевизионна водеща Никол Байър. Един нюанс по-наситена беше относително семплата рокля на американската медийна звезда Нишел Търнър на дизайнера Наим Хан на церемонията за връчване на наградите "Оскар". Пак на тази церемония като истински разцъфнал божур, и като цвят и като модел, беше роклята на "Монсури" с дълбока цепка на американската актриса Нийси Наш.\nНаситените нюанси на розовото навлязоха от червените килими на наградните церемонии и фестивалите и в политиката. В средата на май на среща на ниво външни министри на НАТО в Берлин дипломат номер едно на Германия Аналена Бербок беше с делови костюм с цвят на бугенвилия. Тоалет в сигнално розово бе избрала говорителката на Белия дом Карин Жан-Пиер по време на брифинг, посветен на насилието с огнестрелно оръжие в САЩ. Българската външна министърка Теодора Генчовска миналата седмица се появи с тоалет, съчетаващ цвета на розовата бугенвилия с този на коралово розовото. А вчера датската премиерка Мете Фредериксен гласува на ключов референдум в страната с костюм с панталон, издържан също в гамата на екзотично розовите нюанси.\nКралските особи също бяха привлечени от розовата палитра. В жизнен розов цвят бе палтото на британската кралица Елизабет Втора, което тя носеше по време на посещението си в края на май на цветното изложение в Челси. Кралицата на Испания Летисия избра също елегантна рокля с цвят фуксия на модната къща "Кайро Уоман" в средата на май, когато присъства на гала вечеря във Валенсия по повод Международния ден на червения кръст и червения полумесец. Тя обаче беше остро разкритикувана за избора си на тоалет, но не заради цвета му, а заради това, че в областта на корема роклята беше с леки цепки, което бе възприето като непристойно и неуместно за кралица.\nПоявата на цялото това изобилие от розови тонове не е случайно точно сега, предава БТА. То съвпада с пълното подновяване на културния и светския живот след двете години на частична или тотална парализа заради коронавируса, която нанесе голям удар на киното, театрите, концертите, шоубизнеса и развлекателната индустрия.\nРозовото сякаш символизира възраждането на живота и съживяването на цяла една индустрия, но също така сякаш е израз на желанието на хората повече да не бъдат ограничавани по никакъв начин, коментират експертите.\nТагове: Цвят Превзе Светски Събития\n32590 27 юни\n3474 27 юни\n82748 26 юни\n57057 26 юни\n55516 27 юни


Кое да изберем - пелени за еднократна или многократна употреба? - bTV\nВ първите месеци може да се наложи да се сменят до 10 памперси на денонощие\nПреди да дойде дългоочакваният преход към гърнето, всяко малко съкровище се нуждае от пелени. При новородените смяната на памперсите е по-честа и с поотрастването на бебето ежедневният им брой намалява. В първите месеци може да се наложи да се сменят до 10 памперси на денонощие като правилото е, че при намокряне пелената трябва да се замени с нова. Освен това при новородените това важи преди или след хранене и сън, преди разходка навън и т.н.\nОтначало почти всички родители обаче имат колебание за вида на бебешките пелени, на коя марка да се спрат, кой е правилният размер, докато постепенно открият най-добрия продукт за своя мъник.\nДеликатните бебешки зони наистина се нуждаят от грижа и внимание, за да е детето здраво и спокойно, пък и родителите да имат една грижа по-малко.\nЕдна от големите дилеми при избора на пелени е дали те да са за еднократна или многократна употреба. И при двата варианта има плюсове и минуси, затова личните предпочитания на майките и татковците разрешават с времето този спор. От друга страна, понякога се започва с едния вид и постепенно се преминава към другия.\nТърговците отчитат, че за новородените бебета родителите масово залагат на пелените за еднократна употреба. Предимствата на памперсите да, че осигуряват добра защита от протичане. Дават свобода на движенията на малките крачета и така малките палавници получават по-голям комфорт.\nЕднократните пелени имат анатомична форма и разполагат със залепящи се лентички, за да могат да се регулират според телцето на детето. Вътрешността на всеки памперс е изработена от материал, който абсорбира влагата и се превръща в гело.\nКачествените пелени предпазват кожата на бебето суха и прилепват достатъчно добре, за да мокрят дрешките на малкото слънце. Освен това бебешките гащички са деликатно ароматизирани и неутрализират неприятните миризми.\nСред недостатъците обаче е фактът, че еднократните пелени генерират голямо количество боклук. Еколозите твърдят, че за пълното разграждане на един памперс са необходими 200 години.\nМинус е и това, че при някои деца се получават обриви, т.е, кожата им е по-чувствителна към използваните материали за изработка на еднократните пелени.\nВсе пак този тип продукти си остават много предпочитани и дават добра сигурност и свобода на движението на малките момченца и момиченца.\nПодобни пелени могат да бъдат намерени във всички специализирани бебешки магазини. Те са изработени от памук с високо качество и съответно, както памперсите, са преминали необходимите тествания като детска стока.\nВ последните години многократните пелени са много по-подобрени и качествени от продуктите от времето на родителите. Големите им предимства са екологичност, спестовност и с тях детето сравнително по-бързо се приучава да използва гърне. Освен че с тях се събира по-малко боклук у дома, отделяните средства за пелени също намаляват.\nДобре е да знаете, че многократните пелени се сменят на два до четири часа. Попиват повече едва след две-три пранета, пък е и препоръчително преди първото ползване да ги изперете поне два пъти в пералнята на необходимата програма за бебешки дрешки.\nСред недостатъците им е, че не попиват толкова добре като пелените за еднократна употреба, затова новороденото трябва да се повива по-често. Другият минус е, че не дават толкова свобода в движението на мъника. А родителите ще трябва да се справят с хигиенизирането им и прането.\nВсе пак този тип пелени са предпочитани най-човече заради памучната материя, естествените материали са по-щадящи кожата на малките деца.\nИзборът на типа пелена понякога се разрешава от самите нужди на детето и неговото удобство. Каквото и да предпочетат родителите, то трябва да е съобразено с възрастта, килограмите и индивидуалните нужди на бебето.\nБогат избор на пелени и бебешки продукти може да откриете на страницата на Kidso bg. Всички артикули са с гарантирано качество и на достъпни цени.\nТагове: пелени бебе родители памперси\nКакви опасности може да крие старият матрак?\nЛятна бебешка количка ZIZITO Sandra - сигурност, безопасност и стил


Експерти от Европа и САЩ се усъмниха в ефективността на регистрираната вчера в Русия първа в света ваксина за КОВИД. Общото им мнение е, че не може да се твърди, че продуктът е ефективен, след като не е минал всички клинични проучвания. От СЗО пък поиската допълнително данни от Москва за препарата.\n„Да имаш ваксина и да докажеш, че тя е безопасна и ефективна са две различни неща", смята главният вирусолог на САЩ Антъни Фаучи. За регистрацията вчера съобщи лично президентът Владимир Путин, като допълни, че една от дъщерите му е имунизирана с продукта. Руските власти твърдят, че над 1 милиард дози от ваксината „Спутник 5" са били поръчани предварително от 20 чужди държави от Латинска Америка, Близкия изток и Азия. Скептиците обаче припомнят, че не са обявени подробности за разработването на ваксината, а също не са спазени клиничният протокол и\nвсички задължителни фази на проучването\nпреди пускането на един лекарствен продукт на пазара.\n„В Съединените щати имаме половин дузина ваксини и ако искаме да навредим на много хора и да им дадем нещо, което не работи, можем да започнем още следващата седмица. Нещата обаче не се правят по този начин. Надявам се, че руснаците наистина са доказали, че ваксината е безопасна и ефективна", каза още Антъни Фаучи. Франция и Германия също изразиха резерви относно руската ваксина. Германският здравен министър Йенс Шпан посочи, че на ваксината не са направени достатъчно тестове и допълни, че\nцелта е да има безопасен продукт,\nа не просто да започне ваксинация на хора.\nОт СЗО пък обявиха, че не са получили достатъчно информация от Москва. „Световната здравна организация е в контакт с руските регулаторни органи и очакваме да получим информация за ваксината. Едва тогава ще можем да се произнесем", коментира Жарбас Барбоса, експерт от СЗО. Оттам също така обявиха, че всяко одобрение на кандидат за ваксина срещу коронавируса от страна на организацията ще изисква обстоен преглед на данните за безопасност. Ускореният процес по създаване на ваксина не трябва да е за сметка на безопасността, смятат и от СЗО.\nПо данни на СЗО от 31 юли по света се работи върху 165 потенциални ваксини срещу коронавируса. От тях 139 все още са в предклинична оценка, докато другите 26 са в различни фази на тестване върху хора, от които шест са в последната трета фаза. Руската ваксина на "Гамалей" е сред 26-те ваксини,\nкоито са тествани върху хора в първа фаза.\nРуското министерство на здравеопазването определи критиките по света срещу ваксината като неоснователни. Здравният министър Михаил Мурашко заяви, че световните реакции са породени от конкуренция. Той подчерта, че платформата, използвана за синтез на ваксината, е безопасна и вече е доказана при производство на други лекарства.\nПървите партиди с руската ваксина ще бъдат готови до две седмици и веднага ще започне ваксинация. Тя ще е доброволна за всички, в това число и медицинските работници, съобщиха още от руското здравно министерство.


Ефективна и условна присъда за корупция в БАБХ-Пловдив - Новини\nпубликувано на 01.10.20 в 14:54 | обновено на 01.10.20 в 16:39\nГодина и половина ефективна присъда и една година условно наказание получиха двамата бивши инспектори от Областната дирекция по безопасност на храните в Пловдив. Григор Милчев и Светослав Нестеров бяха хванати с подкуп от пари и хранителни продукти от мандра в първомайското село Искра.\nРадио Пловдив Новини БАБХ инспектори присъди\n"Икономиката цялата работи, нищо не се е променило". Това отбеляза министър-председателят Бойко Борисов по време на посещение във високотехнологично машиностроително предприятие в Пловдив, в което работят над 250 инженери. Посещението се излъчваше на живо във фейсбук страницата на премиера. С него сред заместника му Томислав Дончев и министъра на..\nПрез целия ден днес движението от 60-ти до 70-ти км на АМ "Тракия" в посока Бургас ще се осъществява в една лента. Заради ремонт на пътя е ограничено преминаването по изпреварващата лента на платното за Бургас, движението се осъществява в активната лента и се регулира с пътни знаци. Ограничението ще важи и утре до 17 часа, съобщиха от Агенция „Пътна..\nпубликувано на 29.11.20 в 10:24


Всемирното Православие - АРХИМАНДРИТ СЕРАФИМ (АЛЕКСИЕВ): ПОСЛЕДИЦИ ЗА ДУШАТА ОТ БЛУДА (2)\nАРХИМАНДРИТ СЕРАФИМ (АЛЕКСИЕВ): ПОСЛЕДИЦИ ЗА ДУШАТА ОТ БЛУДА (2)\nНаписана от архимандрит Серафим (Алексиев), "Нашата любов", изд. Църковно-обществено сдружение "Екзарх Антим I", гр. Видин, 1994 г.\nПреди 27 години, на 13 януари 1993 г. се престави пред Господа архимандрит Серафим (Алексиев), обичан и много четен преподавател (доцент в Богословския факултет в София до 1968 г.), вдъхновен и неуморен автор на научни и духовни трудове, на православна проза и поезия. По неговите учебници продължават да се готвят кандидат-студентите в семинариите и богословските факултети, да се въцърковяват и спасяват в Христа хиляди българи.\nПредлагаме на читателите на "Всемирното православие" откъс от книгата на архим. Серафим (Алексиев) "Нашата любов", Седмата Божия заповед: Не прелюбодействай!\nПОСЛЕДИЦИТЕ ЗА ДУШАТА ОТ БЛУДА\nНека видим най-напред какви са последиците от блудния грях за душата.\n1. Всеки грях отчуждава от Бога, защото нарушава Неговите заповеди. Характерно е това, че когато Адам и Ева съгрешиха, взеха да се крият от Бога. Грехът не може да понася Божията близост.\nАко уподобим Твореца на център, от който всичко изтича и към който всичко се стреми, добродетелта ще бъде центростремителна, а грехът — центробежна сила. Това е и естествено за греха. Той отдалечава от Бога, издига преграда между човека и неговия Създател.\nАко е така с всички останали грехове, то за блудния грях смело можем да кажем, че той не само отчуждава от Бога, но върши нещо още по-страшно — убива постепенно вярата в Него.\nКогато вярващият човек се подхлъзне и извърши първия си голям блуден грях, отначало след опомнянето си изпада в ужас, мисли, че гръм ще го трясне, чака Господ мигновено да го накаже! Но Господ не всякога наказва на часа престъпващите Неговата воля. Ето, Той не наказва и блудника, защото не иска смъртта на грешника, а да се обърне грешникът от лошия си път и да бъде жив (Иез. 33:11).\nНо блудникът, вместо да се възползва от Божието дълготърпение, за да се покае, се успокоява с течение на времето и се насърчава да съгреши и втори и трети път. Настървен на грях, той не знае вече предел на блудната си похот и все повече и повече греши, все повече и повече се омрачава, все повече и повече се отчуждава от Бога. Сърцето му става съвсем безчувствено за Божиите заповеди. Струните на неговата огрубяла душа не звучат вече, когато Господ ги докосва.\nБлудникът умира духом. Той живее вече само с тялото си и за тялото си. Добродетел, човещина, подвиг, жертвеност, себеотречение, — нищо от тия високи християнски повели не го вълнува вече. Той има само една цел в живота — да яде, за да блудства. Неговият начин на мислене се е вече коренно променил. Той е станал скотоподобен. Грешенето му го затъпява нравствено. Той не чувства своя Създател. Той не може да Го почувствува. Мъртвият чувства ли? — Н е! А, той е мъртъв духом, убит от смъртния грях на блуда.\nНе напразно Иисус Христос заявява: „Блажени чистите по сърце, защото те ще видят Бога“ (Мат. 5:8). Омърсеното от блуд сърце не може да Го види през тъмните изпарения на клокочещата блудна страст. Възлюблени, ако и нашата вяра често се колебае, нека се замислим, дали блудни мисли или дела не са замърсили прозорците на душите ни, та не можем през тях да видим величието Божие. За съмняващия се от тоя род има един цяр: да омие душата си от блудния грях във водите на покаянието, и тогава ще прогледне в истината за Божието съществувание!\nМного право е казал великият френски мислител Блез — Паскал: „Искаш ли да се увериш във вечните истини, не трупай толкова доказателства, колкото обуздавай своите страсти!“ Ние не твърдим, че който робува на блудния грях, непременно стига до там да се разколебае в своята вяра в Бога. Той вярва уж, но не живее според вярата си. Тя се превръща за него в някакво формално признаване, че има Бог. Тя загубва своя живот, своята сила, става вяра на ума, но не и на сърцето, вяра суха, безплодна. Не е вече оная жива и действена вяра, която може да го подтикне към себеограничение и подвиг. Защото ако вярата на такъв човек беше жива, би ли могъл той да върши блуден грях в присъствието на живия и всичко виждащ Бог!\nЖиво вярващите в живия Бог се пазят от грях. Св. Ефрем Сирин веднаж бил съблазняван от една блудница да съгреши с нея. Той ѝ рекъл: — Добре, да извършим греха, но там, дето аз кажа. Тя се съгласила. Божият угодник я довел в центъра на многошумния град и и рекъл, посочвайки площада: — Ето тука! Тя го погледнала учудено. — Но ... тук не може... Има хора... Срамота е . . — Ако е срамота от хората, не е ли срамота от Бога, Който е навсякъде и всичко вижда ? Посочи ми място, дето не е Бог и дето Той няма да ни види, че грешим!—рекъл светецът и се освободил от блудницата.\nЕто това е жива вяра в Бога, която предпазва от грях. Тая вяра живее в целомъдрените души. Тя ръководи праведниците по пътя на техния подвиг и ги пази от падения. Такава вяра е имал светия Псалмопевец, когато е казвал: „Винаги виждах пред себе си Господа, защото Той е от дясната ми страна; няма да се поклатя“ (Пс. 15:8).\nКойто блудства, няма такава вяра. За него се отнасят Христовите думи: „Защо Ме зовете: Господи, Господи!, а не вършите каквото казвам ? (Лук. 6:46). Всеки грешник може да твърди, че вярва, но пак да е мъртъв, защото вярата без дела е мъртва“ (Иак. 2:26).\n2. Друга страшна последица от блудния грях за душата е тази, че блудникът загубва много от духовните си качества и добродетели, които преди това са му били може би присъщи. Той е бил може би чистосърдечен и прям. Сега е станал скрит и подозрителен! Имал е дивна тишина в съвестта си. Сега няма вече мир в душата си. Преди любвеобилен и искрено доброжелателен към хората, сега е недружелюбен и нетърпелив. Всички порядъчни хора му са досадни освен ония, с които го свързва блудният грях. Преди спокоен и разсъдителен, сега е нервен, лесно раздразнителен и гневлив. Някога поклонник на добродетелта и себепожертвувателен, сега е нравствено разпуснат роб на греха и груб егоист, който само за себе си живее.\nБлудният грях води непременно към преумора, която състарява преждевременно човеците и унищожава всичко най-красиво в душите им.\nНа един голям прием някой забелязва един съвсем млад човек, седнал върху една софа сам и затворен в себе си. Какво ти е? — пита го съчувствено той. — Нищо, — отговаря отегчено младежът — гледам просто баща си колко е млад и весел, сякаш сме сменили ролите си: като че той е синът, а аз бащата...\nПроповедникът, който предава тоя случай, прави по повод на него следните разсъждения: „Нищо не би могло да характеризира по-изострено последиците от неморалния живот, отколкото тази изява на един 18-годишен младеж: като че моят баща е младежът, а аз грохналият старец!\nИма ли по-тъжна картина от едно младо дърво напролет, което би трябвало да е в пълен разцвет, но което е без пъпки, с обезлистена корона, прегънато стъбло и с клони, повиснали към земята! Една млада душа, която би трябвало да кипи от енергия, от високи планове, от жизнена сила, сега седи без охота, без полет, с пречупени криле, с тъп поглед. О, как бих желал аз да покажа на пророците на нравствената слободия тази бедна, празна душа: Ще си позволите ли и сега да омаловажавате този грях? Ще имате ли смелостта да твърдите, че това не е грях, че то е без значение, че е едно право на природата?!“\nЧистият човек е силен, дори и да бъде сам. От него се страхуват нечистите. Неволно се прекланят пред авторитета му другите. Дори и най-отчаяните блудници уважават целомъдрения човек. От него излиза някаква покоряваща мощ, някакво духовно благоухание. А нечистият в моменти на прозрение е презрян в собствените си очи. Той може да се представя пред другите горд и важен, но когато е сам и се гледа в огледалото, сам се заплюва в лицето! Защото все пак и у най-отчаяния блудник остава един усет за загубената безвъзвратно чистота. И най-поквареният развратник в минути на размисъл чувства, че не е достойно за човека да се храни подобно на блудния син с храната на свинете!\n0, ако той в такива минути се реши да се върне по пътеката на покаянието в бащиния дом, при Бога, и да скъса с гнусния си досегашен живот, той ще се спаси! Но уви! колко малцина са ония блудни синове, които добре завършват живота си! Повечето и да чувстват в отделни мигове разкаяние, нямат в себе си достатъчно сили да скъсат с греха си. Заричат се, че това ще бъде за последен път, но мине не мине някой ден, и ето ги пак в блатото. Подобно на нощните пеперуди, летящи все около запалената в тъмата свещ, макар че са си опърлили крилата, пак се втурват към пламъка, докато намерят в него своята смърт…


Спипаха мъж, нарязал ограда на спортно игрище във Велико Търново – Труд\nСпипаха мъж, нарязал ограда на спортно игрище във Велико Търново\n01.04.2016 • 11:55\nКриминалисти от Велико Търново разкриха 41-годишен мъж , който вилнял на футболно игрище в село Шемшево и срязал металната ограда и капронената мрежа.\nОт кметството установили посегателството в сряда и подали сигнал в полицията. По случая незабавно започнало разследване. Иззети били записите на инсталираните в близост до спортното съоръжение камери за видеонаблюдение. На тях ясно се виждало как местен жител посред бял ден на два пъти отива до оградата и на три места я срязва с ножица.\nБлюстителите на реда незабавно отвели Г.Г. ,който при разпитите направил пълни самопризнания. Гневният мъж разказал, че живее в близост до игрището и не бил съгласен от изграждането му, защото тка била затворена поляната.\nСпортният обект бил обособен миналата година изцяло с пари от спонсори, а инвестицията възлизала на 16 000 лв. Инициативата обаче разлютила Г.Г., който още през ноември миналата година написал писмо до управата на Община Велико Търново като поставил ултиматум поляната да не бъде превръщана в игрище и се заканил, че ако това стане, ще унищожи съоръжението.\nМатериалите по случая са докладвани в Районната прокуратура в старата столица.


Ел. тротинетките са по-вредни от градския транспорт - ᐉ Технологични и информационни новини за електроника | ФАКТИ.БГ\n15 Септември, 2019 11:30 15 012 65\nГрупа учени от университета в Северна Каролина направиха проучване и доказаха, че като се вземе предвид замърсяването, което съпътства производството и разпространението на електрически скутери, те са доста по-малко екологични от велосипедите, от обществения транспорт и особено от пешеходния.\nУчените отчитат атмосферните емисии на въглеводородно гориво, което се изгаря за производството на електричество, необходимо за зареждане на скутера, както и въздействието върху околната среда от материалите, използвани при производството, транспортирането и монтажа на електрическите скутери. Между другото, количеството електричество, използвано за презареждане на скутера, е най-малката от злините.\n„Много по-вредно за околната среда е производството на материали, от които е направено превозното средство - метали и пластмаса. Те причиняват много повече щети на природата, отколкото зареждането на електрически скутер ”, казва един от авторите на изследването, Джереми Джонсън. - Други вредни последици са свързани с транспортирането на скутери до нощни станции за зареждане, тъй като в повечето големи градове, където се наемат, скутери, които са напълно изтощени, се транспортират с кола. И тези коли отделят изгорели газове в атмосферата. "\nИзследователите са съставили рейтинг на превозните средства, показващи колко вредни са за околната среда. Разбира се, най-лошото е карането на стандартна кола с ДВГ. Но използването на електрически скутери, както се оказа, е по-лошо от пътуването в автобус с висок пътнически трафик. Като цяло резултатите показват, че въпреки че скутерите могат да бъдат ефективно решение на проблема със задръстванията в града, те не намаляват въздействието на градската транспортна система върху околната среда толкова, колкото се опитват да си представят производителите и компаниите, които предлагат електрически скутери.\nКолкото и да е ГАДНО НА ВЛАСТТА ЧЕ ХОРАТА ВЕЧЕ ПОВЕЧЕ ТЪРСЯТ НЕЗАВИСИМОСТ ОТ ГРАДСКИ ТРАНСПОРТ ОТ ДАНЪЦИ И ТАКСИ ТОЛКОВА ЩЕ СЕ АКТИВИРА ПЛЮВАТЕТО НА НЕЗАНИСИВИТЕ ТЕХНОЛОГИЙ И ВЪЗПРИЯТА НА ЖИТЕЙСКА ЦЕЛЕУСТРЕМЕНОСТ КЪМ ИГНОРИРАНЕ НА "РЕКЕТА"\n' електрически скутери, те са доста по-малко екологични от велосипедите, от обществения транспорт' м'къ!? то обществения транспорт кат са пруизвежда, аслъ, ич ни са замарсява екологията.\nНяма така дума прЕдвижване\nТо си е жив грабеж то Зони данъци прегледи винетки поддръжка горива застраховки хората трудно ще се оттърват от лакомите инстшнуции\nколко км трябва да измине най-новият електрически МБ за да изравни замърсяването си с аналогичния дизелов вариант - 150 000! справка автомотор унд шпорт.де\nКоментиран от #9, #41, #60\nДо коментар #2 от "tkzs":\nБатериите са много мръсни за производство. Градския транспорт няма батерии. Пък и един автобус превозва 60 човека, една тротинетка един, най-много двама. Демек вместо един автобус трябва да се направят 60 тротинетки. А тротинетките са чиста пластмаса.\nГрупата учени ,след като взеха необходимото ,излязоха с революционно откритие.Въздуха който дишата,дишаме, е по вреден от цигарения дим.Щото, знаете ли колко е замърсен ,вкючая и прахови частици от вятъра над 12.5 км.ч.\n9 Гледай сега\nТова зависи как се произвежда тока, дали е ТЕЦ, ВЕЦ, АЕЦ или т. н. Ако енергията е зелена въглеродния отпечатък се изчиства мнооого по-рано. Това което са написали е за Германия, където голяма част за момента е ТЕЦ. Когато минат на вятърни турбини, на солари и т. н. няма да е 150 хил. км, а 50 хил. км.\nДа си Еко, значи да си Гей !\nГрупата учени са малоумни комплекса ри, които искат да им обърне някой внимание... Петролното Лоби газ пикае от завист срещу електричките:)\nПрав си. Мани ги тия джендъри тука\nДо коментар #11 от "Еколог":\nГаз пикаят електроджендърите че не им стига вниманието\nПрочетох първите 10 реда и веднага направих паралел с Тесла . . .\nДо коментар #9 от "Гледай сега":\nНе е така. Преди да тръгне новият мб е замърсил от производството му с 33 тона еко замърсители! Следва ново замърсяване от движение - прахови частици например и др. Просто четете и гледайте. Иначе сте като онова дете дето развява зеленото знаме по цял свят.\nА щото в колелото няма метални пластмасови и разни други материали нали.....\nТия 150 хил км идват само от батериите, другото е еднакво - метал, кожа, пластмаса.\nПластмасата е в пъти по-малко от тия джендърии и няма батерии.\nДа брато, да си унищожим планетата щото те е срам да се возиш в рейса, щото ти си незавизим и рейса няма да ти казва по какъв маршрут да минаваш. Твоята независимост е застрашена не от нещо друго, ами от това, че нямаш право да караш тротинетка. Купи си ролери! Потърсете в Гугъл какво е положението в Китай с въпросните тротинетки, там ги има от няколко години. Запознайте се и тогава коментирайте. Тия тротинетки имат живот около 1000 часа по спецификация на производителя, автобусите очевидно имат много по-дълъг живот, ама много.. всички сме се возили в 30-40 годишни дранголници.\nВярно е един рейс въобще не замърсява нито по време нито след производството си...\nЗначи манго с каруцата и кончето са най- екологочни! Няма данък, ГТП,няма тежки прахови частици и т.н..\n24 идиот 1981\n1.6лв билет да ви е...пу....май. ...\nТо хубаво да не плащаш на мафиотите, и при това да не получаваш нищо срещу тези данъци, но как да го караш това през зимата на снега, или през лятото в 40-градусовата жега?\nКакво мислят за производството на батерий-акумулатори за ЕЛавтомобилите?Там как са вредните емисий?Щом от производсвото на една тротинетка е толкоз страшно😱.\nИ учените от университета в Северка Каролина отделят вредни газове. Не е ли добре да помислят за колективна самоефтаназия?\n29 Път към вечноста\nЗа три дни в София, 4-ЧЕТИРИ злополуки, пред мен със тези скутери ! Карат ги хора на всякакви възрасти и без никакви познания за пътно поведение, правилници или закони !!!! НИТО ЕДИН ОТ ШОФЬОРИТЕ НА КОЛИТЕ НЯМАШЕ ВИНА ! Пред "Рамада"-"Новотел", привечер, мургав "събрат", лежеше по корем с тротинетка, пред скъпа кола и пищеше (обръщаше се по корем и скрито си пушеше цигара) Наоколо "изведнъж" изкочиха десетина подобни "събратя". Веднага пристигнаха линейки и го откараха ! " Събратята" спореха със разследващите! След 6-часа още бяха там! Светофар на "Стамболииски", тъпак от пълн дясно пресече пред мен, зад трамвай и срещу друг трамваи и идващите коли и се удари в паркирала кола, откараха го ! Почти на същото място след час, момиче движейки се срещу движението зави и пресече пътя на колите и трамвая, откараха я ! !!!!!!!? Четете внимателно !\nЕдва ли ще плюете тротинетките толкова яростно ако ме видите как се спускам надолу по “Черни връх” към НДК чисто гола.\n31 Път към вечноста\nДо коментар #30 от "Лорчето":\nБРЕЙ, Може и без тртинтката, що за поза? Така и ще отпътуваш към...голичка! И ЩЕ ПЛЮЕМ, ПЛЮЕМ, ПЛЮЕМ, ОЩЕ ПОВЕЧЕ !\nУбий говедото на тротинетка. Намажи гумите си с него. Долу гадните гниди на две колела. Тор е велик.\n35 и пешеходците вредим\nТова значи ли че аз като пешеходец също съм вреден за градската среда тъй като маратонките който нося са произведени от изкуствен плат и гума и е ползвано ток за това.\nЯ си гилам с магарето до магазина,свръх екологично...няма замърсяване нека разход хайванина,само дето сере и пърди чат пат ма не мирише много де.та така\nкоя е тая група учени бе гламар\nАз мисля че е излишно даже смешно да се коментира: кормило с две гумички, държавата ни няма никаква система! Кандидатстваш за 1пост а извършваш 3 отделни дейности... Това ли е главно усложнение Ел тротинетки....\n39 Антиамерикански учен\nКонстатация на "учени" от Северна Каролина ... "Публикувано във факти.бг: „Много по-вредно за околната среда е производството на материали, от които е направено превозното средство - метали и пластмаса". И от какво се правят колите и велосипедите бе г-да учени. Нали и те са от същите материали?!?! Нима не е вярно, че бързащият за работа пешеходец не отделя повече СО2?!? И хората ли са вредни?! Въобще кой поръчва тази така наречена статия на тези "учени". И дали не си е поръчал резултата?\nбакшишчетата/ такситата са мн тъжни заради теа трутиентки\n41 да бе амш\nКато туриш и добива и рафинирането на петрола в сметките - 15000км.\n42 Хиена застраховател\nНаправете '' Гражданска отговорност''и за тротинетките и край с тях!\nТова е една глупава статия и най важното не е вярна. Тази статия не обяснява нещата по същество, говорят се общи приказки без да има реално установен по същество проблем.\nАбе рипате и скачате за това кой какво използва за производството на автобусите и тротинетките, но не виждам някой да взема предвид срокът на експлоатация и амортизация на тези два продукта. Все пак един автобус веднъж произведен се използва поне 10-12 години в пек и дъжд, докато тези тротинетки май трудно преживяват повече от едно, две лета. Така че по-полека с изводите и обвиненията. Нещата никога не са толкова прости, колкото изглеждат (един от законите на Мърфи).\nПо-добро от колелото няма, и то не електрическо, а нормално, с педали и изискващо физическо натоварване. Всичко друго е глупост, защото е свързано с батерия и редки метали, които са силен замърсител на околната среда, било то дали са ти близко или далеч от теб. Ако не ти пука, че деца работят в кобалтовите мини, от които ти идва материала за скутера, то тогава си брутален псевдо-еколог и изключителен лицемер.\n"Aтмосферните емисии на въглеводородно гориво, което се изгаря за производството на електричество, необходимо за зареждане на скутера" - И някъде казват ли, въпросните учени, с кой метод е произведено електричеството? Ако е чрез изгаряне на дървена дограма, дрехи втора употреба и автомобилни гуми (както правят някои в софиянци) то резултатите им са правилни. Ако енергията идва от възобновяеми източници или АЕЦ, то резултата вероятно би бил различен.\n47 Последно изследване на учените\nПърденето е най-вредно , защото изтънява озоновия слой на планетата ! Спрете да ядете !\nТрябва всячески да се затрудбават шофьорите, докато сами се откажат от колите! Тротинетки и велосипеди трябва да са навсякъде с предимство - никакви коли.Има и градски трянспорт,за тези които не искат вело и тротинетки. Такси за влизане в центъра/зелена и синя зона/, паркиране по 10лв на час и т.н.\nКолега много хора не са наясно какво съдържа една такава батерия, как е произведена и от къде идва ресурса за нея.. Да не говорим ,ТеслЍте ,като се запалят че причиняват едно мини бедствие в района и замърсяват почва вода и сие..\nДо коментар #39 от "Антиамерикански учен":\nИ хората са вредни, да. Ще плащаме данък "дишане" и данък "ядене на пържола". Вие още си трайте, ще видите колко са изобретателни!\nТоя първи абзац кърти журналистически мивки! "... доста по-малко екологични от велосипедите, от обществения транспорт и особено от пешеходния" ОСОБЕНО ОТ ПЕШЕХОДНИЯ ?!? Кой транспорт по-точно е по-екологичен от пешеходния? Хахаха ... боже, боже колко глупост има на тоя свят!\nВсе повече колела са или електрически, или доста хора си ги ъпгрейдват до електрически. Ама не чувам да се протестира с/у батериите по принцип (още по-малко да се търсят алтернативи), а се протестира с/у скутерите? М/у др. на доста места започват да пускат ел.автобуси, които биха имали същия проблем с "мръсните" батерии ... както и Спарковете които вече доста хора ползват ... Да вземат да сложат данък екология на всеки вид мпс с батерии направо :)\nЕдна малка подробност която в поръчковата статия са забравили е че замърсяването от батериите е на мястото на производството им. Не че няма такова замърсяване, но като е концентрирано е по-лесно да се ограничи и контролира ... ако се правят реални одити на фабриките за батерии, а не 'под масата' разбира се.\n55 Група учени от Северна Каролина\n„Много по-вредно за околната среда е производството на материали, от които е направено превозното средство - метали и пластмаса. " - По-тъпо нещо не бях чел! А велосипедите и автобусите сигурно се правят от хартия.....И се движат от вятъра...\nЕла да ме затрудниш.Карам всеки ден и ако искаш ела но после сам се отвивай от полуоските.Дреме ми за такива като теб.Не случайно съм с тромби от камион-като натисна клаксона и му писнат ушите започва да бута и колело и всичко.\nДо коментар #51 от "Именно":\nСкоро ще ни опаковат в кашони и ще ни пращат по пощата. За да "не замърсяваме" А Apple да могат спокойно да продължат да бълват електронен шит по 2000 лв/бр, любимият вибратор на "зелената" секта!\nНа който му се рискува нека си кара тротинетката. Аз съм колоездач от 30 г и едновременно и шофьор, веднъж само пробвах да се кача на тротинетка и моментално се отказах. Следващия ден гледам същата работа: един пак така като мен щеше да се търти на асфалта... Така че... всеки си решава. Но да я кара където са колелетата и др подобни: на велоалеята или до 50 см от бордюра! Както е по закон и както нас са ни учили в училище преди години! Не може колите да вървят с 50 и изведнъж някаква тротинетка / колело / скейтборд да се влачи по средата на пътя с 20 че даже и в насрещното! Мисля че това е работа на полицията и тя би трябвало да се намесва в такива случаи!\nВредна е колата на автора. Там няма пластмаса и желязо.\nАко питаш същите пристрастни идиоти от ауто мотор и т.н. дали китайските електромобили замърсяват повече от дизелов ваг,ще ти кажат ,че от китайските по-големи замърсители НЯМА...ти продължавай да вярваш на немеца\nПрав си,трябва и солени глоби за тротинеткаджиите каращи където им харесва освен в обособените вело алеи-тези наглеци са потенциални клиенти по болниците\nТеб да не те е опъвал някой шофьор или си ял бой преди да те опъне\nДо коментар #53 от "Именно":\nА защо изобщо трябва да замърсяват ? Китайците и те са хора,трябва ли да страдат за да ти е добре на теб...земята също страда от ел транспорта както е писано в статията\nТея друга работа нямат ли си! Градския транспорт не се зарежда така ли!? Ами тролейте? Ами електрическите Автобуси!? Ами тези на Дизел!? Не са нормални тез!! Тяяяяя според тях и моята което е ръчна сигурно е вредна!? Данък няма ли да сложат за тях, нещо регистрационни табели!?\n65 Тесла 5\nГлупости, преди 10 години бяха деца,сега отново деца. Че те пораснаха вече бе


Приятели от Музикалното училище и следвали в България, Италия, Австрия, Франция и Холандия, Виктория Кирилова, Виктор Бенев и Мартин Хафизи дебютират като трио Via Mavis / Новини /\nИнтервю на Светослав Николов с Виктория Кирилова, Виктор Бенев и Мартин Хафизи\nПриятели от Музикалното училище и следвали в България, Италия, Австрия, Франция и Холандия, Виктория Кирилова, Виктор Бенев и Мартин Хафизи дебютират като трио Via Mavis\n06.02.2019 Светослав Николов\nТе се срещат преди години в Музикалното училище в София, след това се разделят, за да завършат образованието си в различни страни в Европа, а сега за първи път ще ги видим заедно на сцената. Тръгвайки в своя професионален път Виктория Кирилова, Виктор Бенев и Мартин Хафизи са заедно в трио Via Mavis и ще свирят с Бигбенда на БНР на 7 февруари от 19:30 ч. в Първо студио на радиото под диригентството на Антони Дончев. В концерта, част от проекта „Бигбенд джаз академия“ ще чуем техни оригинални творби, авторски аранжимент на пиеса на Телониъс Манк и три композиции на Кристиан Елзесер.\nИсторията на тяхното приятелство започва в Музикалното училище в София. „С Мартин се познаваеме от класа по ударни инструменти на Мария Палиева, в който изкарахме много хубави години.“ – разказва Виктор Бенев. „Много, много хубави.“ – потвърждава Мартин. Двамата свирят заедно, а с Вики участват и в Оркестъра на Музикалното училище.\nСлед това чисто географски пътищата им се разделят. Виктория завършва бакалавър в НМА с класически контрабас в класа на проф. Петя Бъговска. Тъй като винаги се е интересувала от джаз, го избира като главна посока в своята музика. В Милано учи само джаз и свири в различни групи, а в момента живее във Виена и завършва магистратура по джаз бас в „Музик унд кунст“ в един от най-добрите университети.\nСлед като завършва НМУ, Мартин заминава за Холандия и в Консерваторията за изкуства „Кодартс“ в Ротердам завършва бакалавър в джаз отдела и магистратура в поп отдела, като е благодарен за възможността да срещне много прекрасни музиканти и хора, с учители на световно ниво: „Тези последни 6 – 7 години са незаменими. Ако не се бяха случили, животът ми щеше да изглежда по коренно различен начин.“ – споделя той.\nМузикалната история на Виктор също е свързана с класическата и джазовата музика: „Бях принуден да науча джаза сам, защото исках да свиря на вибрафон, а тук няма преподаватели по джаз вибрафон. В Музикалното училище Момчил Атанасов ме бе запалил по джаза – той свиреше и пееше песни на Рей Чарлз в междучасията и много, много, много ми харесваше тази свобода, която имаше той. С него започнах да се уча на джаз и продължих с Христо Йоцов барабани и вибрафон, който в училището преподаваше на всички нас. Една година учих в Страсбург в класическия отдел, но там открих фрийджаза в клас, в който всеки можеше да се запише. Така можах да се потопя в света на свободната импровизация, а не само да свиря традиционен джаз.“ Виктор продължава да учи в Теоретичния класически отдел на НМА, но прави джаз концерти, учи композиция, а преди 7 години кандидатства в Парижката консерватория с джаз: „Реших, че наистина е моментът да се опитам да имам истинското образование по джаз. В годината, в която кандидатствах, вместо обичайните 15 – 16 души, ни приеха само шестима.“\nЗавършили своето образование, тримата се събират по идея на Виктория през миналото лято. Предложението идва в точния момент: „Съвсем навреме. То се появи, когато сме току-що завършили и е време да се гмурнем в истинския музикален живот. Имаме нужда от такива проекти, в които се чувстваме заедно, защото музикантският живот не е лесен.“ – щастлив е Мартин.\nСлед като в Консерваторията в Париж учи аранжимент и пише за бигбенд, а за магистратурата има проект със симфоничен оркестър и ритъм секция, Виктор прилага тези знания: „Това е сега първата истинска възможност да пиша отново за бигбенд. За мен това е истинско удоволствие и много ще се радвам да покажа музиката на 7-ми.“\nВ концерта ще има техни оригинални пиеси, негови аранжименти, основно на оригинални композици, както и джаз стандарта Pannonica на Манк. А Антони Дончев избира три пиеси на Кристиан Елзесер. Музикантите ще се изявят в различни формации: трио, октет и бигбенд.\nТяхната спойка е илюстрирана от името на триото им Via Mavis. Идеята е то да съдържа началните срички от имената, а „s“ символизира събирането им. „След това разбрахме, че mavis означава дрозд. Това много ни хареса, защото и тримата много обичаме мелодията в композицията. Това е един от елементите, които ни движат напред.“ – казва авторът на името на триото Виктор Бенев.\n„Както се превежда първата част от името на групата, това е път. Нашите географски пътища са разделени, но като изкуство моите колеги, макар и толкова млади, са завършени музиканти със собствен стил. Мен ме прави щастлива фактът, че успяваме да се съберем в един общ път и да вървим заедно.“ – обобщава своето удовлетворение Виктория Кирилова. Мартин се чувства добре в компанията на приятели: „Приятно е, никой не се чувства щастлив да е вечно сам в пътя. Всеки има нужда от подкрепа и сродни души.“ Виктор поставя акцент върху индивидуалния принос в общия път: „Важно е, че всеки е събрал доста впечатления от различни места и този път, който се надявам да изградим, е доказателство как тези пътища могат да се свържат в един и да създаваме нова музика в приятна атмосфера с доста смях и приятни емоции.“\nИнтервюто на Светослав Николов с Виктория Кирилова, Виктор Бенев и Мартин Хафизи можете да чуете чрез бутона „Аудио“.\nПредишна Поздравете любимия човек с валентинка, спечелете Lindor сърца Следваща Пат Матини пред Обществото по неврология: „Сцената за мен не е само храм, за мен тя е като Център за изследвания и развитие на музикалното прозрение.“